Holandjanin traga za Hitlerovom ljudskom stranom - 2003-06-13
Film u kojem se Adolf Hitler nastoji prikazati s njegove tzv ljudske strane, priprema se za primjerno prikazivanje u Engleskoj.
Sigurno je da film izaziva veliki interes i već dobija potencijalnu publiku u velikom broju, prije nego se i prikaže u redovitom bioskopskom repertoaru u Engleskoj. Oko filma ima dosta kontraverze i prašine, a bilo je pokušaja da se njegova distribucija zabrani, još od trenutka kada je prvi put vidjen, na filmskom festivalu u u Torontu, 2002-ge. Medjutim, holandski redatelj Menno Meyjes tvrdi da njegov prikaz Hitlera kao neuspješnog umjetnika, nije niti opasan niti štetan, nego tek znatiželja i želja da se možda istraži to kako je jedan mladi čovjek, koji se bavio slikarstvom, mogao kasnije izvršiti onolika zlodjela. Menno: Ako mislite da se Hitler ne može ponoviti, onda je moj film tek jedna ekscentrična povijesna priča; ali, ako mislite da i danas ima ljudi koji žive na marginama društva, opsjednuti svojim gubitništvom, pod svakodnevnom propagandnom baražnom vatrom koja im govori da nisu niko i ništa ako nisu poznati - onda je možda moj film malo više od pukog osvrta na jedan period, kaže redatelj. Koncept Hitlera koji ima karakteristike običnoga malog čovjeka, već se dokazalo, previše je za mnoge. Mnogi su u pitanje doveli odluku redatelja da Hitlera izvuče iz udžbenika za povijest i prikaže ga kao mladića koji hoda, razgovara, i čak ima samilosti za druge. Medjutim, provokativnost filma, tvrde neki, isto tako postavlja i vječno pitanje o uzrocima i korijenima zla uopće. Još jednom redatelj Menno Meyjes Menno: Jedina stvar koja me je brinula sve vrijeme jest bojazan da nisam na neki način obeščastio žrtve toga užasnog čovjeka. Toga sam se strašno bojao praveći film. Što se tiče kontraverze - mislim da će ona nestati kada ljudi vide moj film. Hitlera u filmu koji nosi naslov Max glumi Noah Taylor, a John Cusack glumi Maxa Rothmana, koji se bez ruke vraća iz Prvog Svjetskog rata i kojem Hitler pomaže prevazići frustraciju što više ne može biti slikar.Film Max u Engleskoj stiže u kina 20 juna, a potom i u druge evropske zemlje.